ਇਨੇਸ ਰਾਉ

ਇਨੇਸ-ਲੋਨ  ਰਾਉ (ਜਨਮ 1990  ) ਇੱਕ ਫਰਾਂਸੀਸੀ ਮਾਡਲ ਹੈ। ਉਹ ਨਵੰਬਰ 2017 ਲਈ ਪਲੇਬੁਆਏ  ਮੈਗਜ਼ੀਨ ਦੀ 'ਪਲੇਮੈਟ ਆਫ਼ ਦ ਮੰਥ' ਸੀ, ਅਤੇ ਪਹਿਲੀ ਖੁੱਲ੍ਹ ਕੇ ਟਰਾਂਸਜੈਂਡਰ ਪਲੇਮੈਟ ਸੀ।

 ਮੁੱਢਲਾ ਜੀਵਨ 
ਰਾਉ ਦਾ ਜਨਮ ਪੈਰਿਸ ਵਿੱਚ ਹੋਇਆ ਅਤੇ ਉਹ ਅਲਜੀਰੀਅਨ ਮੂਲ ਦੀ ਹੈ।   ਜਨਮ ਸਮੇਂ ਪੁਰਸ਼ ਨਿਰਧਾਰਿਤ ਰਾਉ ਨੇ ਟਰਾਂਸ ਮਾਡਲ ਕੈਰੋਲੀਨ "ਤੁਲਾ" ਕੋਸੇ ਦੀ ਅੰਗਰੇਜ਼ੀ ਕਹਾਣੀ ਦੀ ਪ੍ਰੇਰਨਾ ਸਦਕਾ 16 ਸਾਲ ਦੀ ਉਮਰ ਵਿਚ ਲਿੰਗ ਤਬਦੀਲੀ ਦੀ ਸਰਜਰੀ ਕਰਵਾਈ ਅਤੇ ਆਪਣੇ ਆਪ ਨੂੰ ਨਵੀਂ ਪਹਿਚਾਨ ਦਿੱਤੀ।    ਬਾਅਦ ਵਿੱਚ ਉਹ ਇੱਕ ਔਰਤ ਦੇ ਰੂਪ ਵਿੱਚ ਰਹੀ, ਪਰ 24 ਸਾਲ ਦੀ ਹੋਣ ਤੱਕ ਉਸ ਨੇ ਆਪਣੀ ਟਰਾਂਸਜੈਂਡਰ ਪਛਾਣ ਨਹੀਂ ਦੱਸੀ।

 ਕਰੀਅਰ 
18 ਸਾਲ ਦੀ ਉਮਰ ਤੋਂ ਬਾਅਦ ਰਾਉ ਨੇ ਇਬੀਜ਼ਾ ਵਿੱਚ ਡੀਜੇ ਲਈ ਨੱਚਣਾ ਸ਼ੁਰੂ ਕੀਤਾ, ਜਿਸ ਦੌਰਾਨ ਉਸਨੇ ਡੇਵਿਡ ਗੈਟਾ ਨਾਲ ਦੋਸਤੀ ਕਰ ਲਈ।  2013 ਵਿਚ 24 ਸਾਲ ਦੀ ਉਮਰੇ ਟਰਾਂਸਜੈਂਡਰ ਵਜੋਂ ਸਾਹਮਣੇ ਆਉਣ ਤੋਂ ਜਲਦੀ ਬਾਅਦ ਹੀ ਉਸਨੇ ਫ੍ਰੈਂਚ ਲਗਜ਼ਰੀ ਮੈਗਜ਼ੀਨ ਓਓਬੀ  ਲਈ ਕੰਮ ਕੀਤਾ। ਮਈ 2014 ਵਿੱਚ ਉਹ ਪਲੇਬੁਆਏ  ਦੇ  "ਏ-ਜੇਡ ਦੇ ਮੁੱਦੇ" ਵਿੱਚ "ਈਵੇਲੂਸ਼ਨ" ਸਿਰਲੇਖ ਵਿਚ ਨਜ਼ਰ ਆਈ, ਜਿਸਦਾ ਉਦੇਸ਼ ਮਰਦ-ਔਰਤ ਬਾਈਨਰੀ ਤੋਂ ਇਲਾਵਾ ਲਿੰਗ ਪਛਾਣ ਦੀ ਵੱਧਦੀ ਸਵੀਕਾਰਤਾ ਨੂੰ ਦਰਸਾਉਣਾ ਹੈ।1981 ਵਿਚ ਕੋਸੇ ਤੋਂ ਬਾਅਦ ਉਹ ਦੂਜੀ ਟਰਾਂਸ ਹਸਤੀ ਬਣ ਗਈ ਜਿਸਨੂੰ 'ਪਲੇਬੁਆਏ' ਵਿਚ ਫ਼ੀਚਰ ਕੀਤਾ ਗਿਆ।

ਇਸ ਮੈਗਜ਼ੀਨ ਵਿਚ ਫ਼ੀਚਰ ਹੋ ਜਾਣ ਤੋਂ ਬਾਅਦ ਰਾਉ ਨੇ ਨਿਕੋਲ ਮਿਲਰ, ਐਲੇਕਸਿਸ ਬਿਟਰ ਅਤੇ ਬਾਰਨੀਜ਼ ਨਿਊ ਯਾਰਕ ਲਈ ਇੱਕ ਮਾਡਲ ਵਜੋਂ ਕੰਮ ਕੀਤਾ। ਉਹ ਵੋਗ ਇਟਾਲੀਆ  ਅਤੇ ਬਾਲਮੇਨ ਲਈ ਇੱਕ ਮੁਹਿੰਮ ਵਿੱਚ ਵੀ ਦਿਖਾਈ ਦਿੱਤੀ।

ਅਕਤੂਬਰ 2017 ਵਿੱਚ ਪਲੇਬੂਆਏ  ਦੇ ਸੰਸਥਾਪਕ ਹਗ ਹੇਫ਼ਨਰ ਦੇ ਪੁੱਤਰ ਕੂਪਰ ਹੇਫ਼ਨਰ ਨੇ ਘੋਸ਼ਣਾ ਕੀਤੀ ਸੀ ਕਿ ਰਾਓ ਰਸਾਲੇ ਦੇ ਨਵੰਬਰ / ਦਸੰਬਰ 2017 ਦੇ ਅੰਕ ਵਿੱਚ " ਪਲੇਅਮੇਟ ਆਫ ਦ ਮੰਥ" ਵਜੋਂ ਦਿਖਾਈ ਦੇਵੇਗੀ, ਜਿਸ ਨਾਲ ਉਹ ਇਸ ਤਰ੍ਹਾਂ ਪ੍ਰਦਰਸ਼ਿਤ ਹੋਣ ਵਾਲੀ ਪਹਿਲੀ ਖੁੱਲ੍ਹ ਕੇ ਸਾਹਮਣੇ ਆਉਣ ਵਾਲੀ ਟਰਾਂਸਜੈਂਡਰ ਔਰਤ ਬਣੇਗੀ।    ਹੇਫ਼ਨਰ ਨੇ ਫੀਚਰ ਲਈ ਰਾਉ ਨੂੰ ਪਸੰਦ ਕੀਤਾ।

 ਸਰਗਰਮਤਾ 
ਟਰਾਂਸ ਵਜੋਂ ਸਾਹਮਣੇ ਆਉਣ ਤੋਂ ਬਾਅਦ ਰਾਉ ਟਰਾਂਸਜੈਂਡਰ ਦੇ ਅਧਿਕਾਰਾਂ ਲਈ ਵਧੇਰੇ ਸਰਗਰਮ ਹੋ ਗਈ। 2016 ਵਿੱਚ ਉਹ ਟੀ.ਐਫ.1 ਨਿਊਜ਼ ਫੌਰਮੈਟ ਸੇਪਟ ਅ ਹੂਟ  'ਤੇ ਉਸਦੀ ਜ਼ਿੰਦਗੀ ਅਧਾਰਿਤ ਇੱਕ ਐਪੀਸੋਡ ਵਿਚ ਦਿਖਾਈ ਦਿੱਤੀ।

 ਹਵਾਲੇ 

ਸ਼੍ਰੇਣੀ:ਜਨਮ 1990
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਟਰਾਂਸਜੈਂਡਰ